डेयरी में जहरीला चारा खाने से पशुओं की मौत
भास्कर संवाददाता | होशियारपुर
बहादरपुरइलाके में पड़ते मोहल्ला आकाश नगर में महेश सैनी की डेयरी में जहरीला चारा खाने से एक गाय, एक बछड़ी, एक बछड़े और एक कट्टे की मौत हो गई। सूचना मिलते ही सामाजिक संस्था ‘नई सोच’ के संस्थापक अध्यक्ष अश्विनी गैंद मौके पर पहुंचे और पशु पालन विभाग के डिप्टी डायरेक्टर को सूचित किया। डाक्टरों की टीम ने डेयरी में पहुंचकर अन्य पालतु और दुधारु पशुओं की जांच की और उन्हें इन्जेक्शन लगाए।
डाक्टरों ने बताया कि चारे में यूरिया की मात्रा अधिक होने के कारण चारे में जहरीला पदार्थ पैदा हो जाता है, जिसके कारण पशुओं की मौत हुई है। उन्होंने चारे का सैंपल ले लिया है, जिसे जालंधर टैस्ट के लिए भेजा जाएगा ताकि पशुओं की मौत का सही कारण पता चल सके। अश्विनी गैंद ने पशुओं की मौत पर डेयरी मालिक के साथ दुख सांझा करते हुए किसानों से अपील की कि वे चारे की अधिक पैदावार के चक्कर में रसायनों का प्रयोग करें। यह पशुओं की जिंदगी के साथ-साथ इंसानी जिंदगी के लिए भी हानिकारक है, क्योंकि पशुओं द्वारा खाया चारा दूध में मिलने से इंसानी जिंदगियों से भी खिलवाड़ हो रहा है। उन्होंने जिला प्रशासन से इस मामले में बनती कार्रवाई करते हुए डेयरी मालिक को सहायता प्रदान करने की अपील की।
hin_Deva bho_Deva hin_Deva hin_Deva